tomron87/hebrew-wikipedia-sentences-corpus huggingface dataset:
בנוסף, האחים רוסו וקווין פייגי ציינו כי בטיוטות ראשונות של התסריט נכללו דמויותיהם של ברוס באנר/הענק הירוק והופ ואן דיין/הצרעה, אם כי אלו הוסרו משיקולים שונים.
עד סוף יוני, הושלמו כמחצית מצילומי הסרט.
בתחילת אוגוסט, הצילומים עברו לגרמניה, שם הם התקיימו באצטדיון האולימפי של ברלין ובשדה התעופה של לייפציג.
צילומים נוספים התקיימו בהמשך בפוארטו ריקו ובנורווגיה, וכמה סצנות בודדות צולמו גם באיסלנד.
בסופו של דבר, שלב הצילומים תם ב-22 באוגוסט.
ג'פרי פורד, אשר ערך את "חייל החורף", נשכר לשוב ולערוך גם את סרט זה.
בהתייחסותם לתהליך הפוסט-פרודקשן, האחים רוסו ציינו כי "זה תהליך הפוסט-פרודקשן הקל ביותר שאי-פעם עבדנו עליו.
אנחנו, וכולם, מאוד שמחים מהתוצאה הסופית של הסרט ואין הרבה לשנות כך שתהליך העריכה יהיה קל.
הדבר המסובך היחיד הוא האפקטים מיוחדים.
האפקטים בסרט זה הם גדולים בהרבה מאשר אלו שעבדנו עליהם בחייל החורף.
זה חלק קשה למדי, כי לכל אחד יש סטנדרטים גבוהים מאוד משלו אך אתה לא יכול לכלול את הכל, אז כולם מתחילים להרוג את עצמם בנקודה הזאת...
ובכל זאת, לא ייקח לנו הרבה זמן לסיים את התהליך, שניים וחצי חודשים לכל היותר".
צילומי השלמה נקבעו לינואר 2016. בנוסף לצוות השחקנים, לצילומי ההשלמה הצטרפה אלפרה וודארד במה שהוגדר כ"תפקיד מפתח" עקב ההנחה שהיא תופיע בדמותה מהסדרה "לוק קייג' ", אך הנחה זו התבדתה.
ריאן קוגלר סייע בשינויים נרחבים לסצנות של הפנתר השחור.
צילומי ההשלמה תמו באמצע מרץ, ושלב הפוסט-פרודקשן התקדם לחלקו הסופי.
בסופו של דבר, הסרט הושלם והגיע למצב מוגמר ב-4 באפריל.
הצגת הבכורה של הסרט התקיימה ב-12 באפריל 2016 בלוס אנג'לס.
בארצות הברית החלו הקרנות הסרט ב-6 במאי, ובישראל שבוע קודם לכן, ב-27 באפריל.
המדיה ביתית של הסרט, DVD ו-Blu-ray, צפויה לצאת ב-13 בספטמבר, ועוד קודם לכן ב-2 בספטמבר, הוא יהיה זמין להורדה דיגיטלית.
ביולי 2015, כחלק ממסע השיווק לסרט "אנטמן", הופצה לרשת האינטרנט סדרת קטעי חדשות אקטואליים לכאורה המתרחשים ביקום הקולנועי של מארוול ומסקרים את המתרחש כמהדורת חדשות בשם "WHIH Newsfront".
הקטעים, בנוסף להתייחסותם לאירועים שהובילו לעלילת "אנטמן", התייחסו וקישרו גם את התרחשויות אירועי "תור: העולם האפל", "דרדוויל", "הנוקמים: עידן אולטרון", "סוכני " ו"דוקטור סטריינג'", ולחלקים מסוימים הם גם רמזו לאירועים שהובילו לעלילת "מלחמת האזרחים".
באפריל 2016, כחודש לפני צאת "מלחמת האזרחים", הופצו קטעים נוספים כחלק ממהדורת החדשות "WHIH Newsfront", והם התייחסו לאירועי "מלחמת האזרחים" באופן ישיר וקידמו את העלילה בהתקשרות לאירועי הקרב בלאגוס וחיקוק החוק לרישום על-אנושיים.
כחלק מכנס "D23" של חברת וולט דיסני אשר נערך באוגוסט 2015, הוקרנה בפני קהל סצנה קצרה מתוך הסרט שהציגה את פלקון בעת קרב בו הוא מסתייע בכלי טיס בלתי מאויש דמוי עיט בשם "רדווינג".
לקראת סופו של הכנס, הוצג בהקרנה סגורה הקדימון הראשון של הסרט ולאחר מכן גם הסרט עצמו (החלקים אשר היו מוכנים עד אז), ושני אלו זכו לתגובות חיוביות גורפות מצד הקהל.
עוד באותו החודש, הוצג כחלק מכנס אנימה קטע נוסף מתוך הסרט.
הקדימון הרשמי הראשון לסרט הופץ לרשת האינטרנט ב-25 בנובמבר 2015, לאחר ששודר בבכורה בתוכנית הלילה של הקומיקאי ג'ימי קימל בערוץ הטלוויזיה "ABC".
תוך פחות מ-24 שעות מעלייתו לאתר "YouTube", הקדימון זכה לכ-61 מיליון צפיות.
ב-7 בפברואר, כחלק ממשחק גמר הסופרבול השנתי, 50, הוצג במהלך הפסקת הפרסומות טיזר קצר בין 30 שניות לסרט.
ב-8 במרץ 2016 הופצו כרזות אלטרנטיביות לסרט שהציגו את הדמויות ואת צידן בהתחלקות "הנוקמים".
יום לאחר מכן, הופצו לרשת האינטרנט סרטוני וידאו קצרים שהציגו את שני הצוותים המפולגים של "הנוקמים", ויום לאחר מכן הופץ לרשת האינטרנט הקדימון השני.
תוך פחות מ-24 שעות מעלייתו לאתר "YouTube", הקדימון השני זכה לכ-95 מיליון צפיות.
הנרי ג'קמן, אשר הלחין את הפסקול לסרט "קפטן אמריקה: חייל החורף", נשכר לחזור ולהחלין גם את פסקול סרט זה.
"קפטן אמריקה: מלחמת האזרחים" זכה לביקורות חיוביות למדי בקרב מבקרי הקולנוע.
אתר הסקירה "Metacritic" העניק לסרט ציון של 75 בהתבסס על 52 ביקורות (41 חיוביות ו-11 שליליות).
בשירות הסקרים "CinemaScore" ניתן לסרט ציון "A" ("טוב מאד").
בנוסף להצלחה הביקורתית, "קפטן אמריקה: מלחמת האזרחים" זכה גם להצלחה מסחרית נכבדת.
דבר ההופך אותו לסרט המכניס ביותר משנת 2016, לסרט השנים עשר בגודל הכנסותיו בהיסטוריה כולה, לסרט הרביעי בגודל הכנסותיו ביקום הקולנועי של מארוול וגם לסרט הקומיקס או גיבורי-על הרביעי בהכנסותיו בהיסטוריה.
קפטן ארצ'יבלד האדוק הוא דמות בדיונית וגיבור מרכזי בסדרת הקומיקס "הרפתקאותיו של טינטין", מאת הקומיקסאי הבלגי הרז'ה.
האדוק הוא חברו הטוב ביותר של טינטין.
בחלק מהתרגומים העבריים שמו "קפטן חמור ים".
האדוק מופיע בפעם הראשונה בספר הסרטן בעל צבתות הזהב, שם הוא מופיע כדמות חלשה ואלכוהוליסטית, אך עם זאת הוא עוזר לטינטין ואף עומד בחקירה ולא מוסר לפושעים היכן טינטין נמצא.
עם התפתחות הסדרה דמותו הופכת להירואית יותר, ואף על פי שהוא לא מפסיק לקלל קללות ימיות ולשתות אלכוהול (בעיקר ויסקי מסוג "לוך לומונד") הוא הופך לדמות מוערכת.
דמותו של הקפטן דורגה במקום ה-49 ברשימת דמויות הקומיקס הגדולות של כל הזמנים של מגזין אמפייר, ובסקרים בקרב אוהדי הסדרה הוא הדמות האהובה ביותר, באופן עקבי.
בממוצע, 37% מהנסקרים דירגו אותו במקום הראשון.
בזמן שהרז'ה חיפש שם לדמותו של הקפטן, הוא שאל את אשתו ז'רמיין מה בישלה לארוחת ערב.
היא ענתה "דג אנגלי עצוב - האדוק" (Haddock - בקלה בצרפתית).
הרז'ה חשב שתיאור זה הולם היטב את דמותו של הקפטן, והחליט לקרוא לו "קפטן האדוק".
התנהגותו של הקפטן העמידה בעיה בפני הרז'ה.
הוא היה אמור להשתמש באוצר מילים גס ומחוספס, אך הרז'ה לא היה יכול להשתמש בקללות כלשהן כי ידע שקהל היעד שלו כולל ילדים.
לכן נקט בשימוש במילים משונות שאינן פוגעניות בפני עצמן, אך הקפטן היה מבטא אותן בכעס רב ובצעקות, מה ששיווה להן אפקט דומה לשל קללות כגון מלפפוני ים, חזירים, ברברים, פושטקים, נוכלים, חסרי חוליות וכדומה.
סגנון הדיבור הייחודי הזה הפך לסימן מזהה של הקפטן.
קפטן האדוק הוא אלכוהוליסט מושבע ומעשן כבד.
הוא מכיר בהשפעות המזיקות של האלכוהול ובמהלך הסדרה ניסה להיגמל מהשתייה מספר פעמים, אך בסופו של דבר תמיד חזר לסורו.
דמותו של הקפטן מכילה ניגודים: אף על פי שהוא נראה מחוספס, הוא מפגין נאמנות ואהבה רבה לטינטין, לפרופסור קלקולוס, ולחברו הימאי הוותיק קפטן צ'סטר.
דמותו המחוספסת והגסה-משהו של האדוק והסרקזם האנושי שלו משמשים כנקודת מוצא להבלטת גבורתו של טינטין בעלילות הסדרה.
הקפטן הוא חם מזג ונוח לכעוס, ולעיתים טינטין משמש בתפקיד "המבוגר האחראי" כשהוא מונע מהקפטן לעשות מעשים פזיזים מתוך כעס.
רק לעיתים רחוקות דווקא הקפטן עוצר את טינטין מלעשות מעשים מסוכנים מתוך סערת רגשות.
דמותו של הקפטן משמשת כאתנחתא קומית כאשר הוא נוטה להתנגש בחפצים, להיקלע לקטטות, לשבור את המקטרת שלו, ליפול ולהסתבך.
פעמים רבות הוא שואל: "מדוע הכל קורה לי?"
בגלל אופיו הכעסני והפזיז, יחסיו של הקפטן עם שאר הדמויות יודעים עליות ומורדות.
אף על פי שבאופן כללי נראה בבירור שהוא וטינטין אוהבים מאוד זה את זה, לעיתים הקפטן כועס על טינטין או שטינטין מסרב לשתף פעולה עם הקפטן.
אך בסופו של דבר מערכת היחסים חוזרת להיות חמה כאשר האדוק בדרך כלל מתנצל.
להאדוק מערכת יחסים מסובכת במיוחד עם סניורה קסטאפיורה, זמרת אופרה מפורסמת שמאוהבת בו, כאשר הוא עצמו מבועת ממנה ומתייחס אליה בנימוס אך בקרירות.
קפטן מורגן הוא רום המיוצר על ידי חברת דיאג'יו.
המשקה נקרא על שמו של הימאי הולשי מהקאריביים, סר הנרי מורגן.
מאז שנת 2011, נושא המשקה את הסלוגן "לחיים, לאהבה ולשלל".
קפטן מורגן ספייסד (Original Spiced Rum) - הגרסה הראשונית של המשקה; רום קאריבי מתובל בעל 35% אלכוהול.
קפטן מורגן ספייסד גולד (Original Spiced Gold) - רום מתובל בטעם וניל וסוכר חום.
קפטן מורגן בלאק ספייסד (Spiced Black) - רום מחוזק שהתיישן יחד עם עוד כמה סוגים של רום במשך 7-3 שנים בחביות עץ אלון.
קפטן מורגן וייט (White Rum) - רום לבן המיוצר מרום שעבר זיקוק חמש פעמים, והתיישן בחביות עץ אלון לבן במשך למעלה משנה, ולאחר מכן עבר סינון להסרת הצבע.
קפטן מורגן דארק (Dark Rum) - רום כהה שמקבל את צבעו מיישון ממושך והוספה של תערובות של מולאסה וממתיקים שונים.
קפטן מורגן טיקי (Tiki) - גרסה טרופית בטעם אננס ומנגו.
קפטן מורגן ללא אלכוהול (Spiced Gold 0.0% Alcohol) - גרסה המכילה 0% אלכוהול.
קפטן ניומן סרט דרמה קומית אמריקאי משנת 1963 עם גרגורי פק, טוני קרטיס, בובי דארין ואנג'י דיקינסון בתפקידים הראשיים.
התסריט מבוסס על רומן בשם זה מאת לאו רוסטן משנת 1963. הוא כתב את הרומן המבוסס על חוויותיו של חברו ראלף גרינסון שהיה פסיכיאטר צבאי במלחמת העולם השנייה והיה בין הראשונים שטיפל בלוחמים שהגיעו מחזית הלחימה עם הפרעת דחק פוסט-טראומטית.
בובי דארין היה מועמד לפרס אוסקר לשחקן המשנה הטוב ביותר, כן לפרס גלובוס הזהב לשחקן המשנה הטוב ביותר - סרט קולנוע.
הסרט צולם בבסיס הצבאי הוצ'וקה בדרום אריזונה.
ושדה התעופה בו מחקה את שדה התעופה הפיקטיבי קולפקס המופיע בספר ובסרט.
בשנת 1944 משמש קפטן ד"ר יושאיה ניומן (גרגורי פק) כמנהל המחלקה הפסיכיאטרית בבית החולים הצבאי הממוקם בסמוך לשדה התעופה קולפקס באריזונה.
במחלקתו מאושפזים חיילים הסובלים מהפרעות נפשיות בעיקר פוסט טראומה אך גם סכיזופרניה וקטטוניה.
מטרת המחלקה היא לאבחן ולטפל בחיילים הסובלים מהפרעות נפשיות האלה ולהחליט תוך שישה שבועות אם הם כשרים לחזור לחזית או להישלח לטיפול ארוך בבתי חולים פסיכיאטרים.
ניומן מצליח לגייס למחלקתו את האחות פרנסי קורום (אנג'י דיקינסון) והאח ג'ק לייבוביץ (טוני קרטיס) המשמש למעשה כסגנו ומצליח להתחבב על המאושפזים.
הוא נמצא כל הזמן בוויכוח עם מפקד הבסיס שלוחץ עליו לשחרר את המאושפזים בחזרה לחזית.
המפקד מתנקם בו בכך שמכניס למחלקתו שבויי מלחמה איטלקים בריאים שאין מחלקה סגורה אחרת להחזיק בהם.
קולונל בליס (אדי אלברט) סובל מפוסט טראומה קשה והתקפות זעם.
באחת הפעמים התקיף את לייבוביץ עם סכין ורק ניומן הצליח להרגיע אותו.
הוא מנותק מהמציאות, מפקד בית החולים מבקש להחזיר אותו לחזית שם הוא נדרש אך ניומן מתנגד.
בליס מוזמן לוועדה אך לפתע מתחיל לצעוק, בורח מהמקום כשניומן רודף אחריו.
הוא עולה על מגדל מים בבסיס ונופל אל מותו.
קפטן וינסטון (רוברט דובאל) נמצא במצב קטטוני לאחר שהיה חדשים רבים במחבוא בצרפת.
ניומן מנסה לשכנע את אשתו שתכיר במחלתו של בעלה וכי יצטרך טיפול ממושך אבל היא מסרבת להכיר בעובדה זו.
קורפורל ג'ים טומפקינס (בובי דארין) מתפרע במחלקה.
לאחר טיפול בפנטוטל הוא מספר את סיפור הקרב בו נטש את חבריו הפצועים.
לאחר הטיפול, מצבו משתפר והוא נפרד ממטפליו וחוזר לחזית.
הסרט מסתיים בנשף חג המולד בו שרים השבויים האיטלקים את הבה נגילה שלמדו מלייבוביץ היהודי.
באמצע הנשף מגיע מברק המבשר כי ג'ים טומפקינס נפל בקרב.
קפטן מארוול הוא סרט גיבורי-על אמריקאי בלייב אקשן של אולפני מארוול אשר יצא לאקרנים ב-2019. את הסרט ביימו אנה בודן וראיין פלק, לפי תסריט מאת התסריטאיות מג לאפוב, ניקול פרלמן, ז'נבה רוברטסון-דוורט, ליז פלאהיב וקרלי מנש.
הסרט מבוסס באופן רופף על הקומיקס "קפטן מארוול" בהוצאת מארוול קומיקס, והוא מהווה חלק מהיקום הקולנועי של מארוול.
בשנת 1995, וירס היא חברה בכוח הכוכבים של אימפריית הקרי.
היא לא זוכרת את עברה וסובלת מסיוטים חוזרים בהם היא רואה אישה מבוגרת יותר שלא מוכרת לה.
יון-רוג, המפקד והמנטור שלה, מאמן אותה לשלוט ברגשות וביכולות שלה.
וירס, יון-רוג וצוותם נשלחים למשימה לחלץ סוכן של הקרי מעולם אליו פלשו סקרולים (גזע חייזרים משני צורה, אשר נמצאים במלחמה עם הקרי מזה מאות שנים).
במהלך המשימה הצוות נקלע למארב ווירס נלכדת על ידי טאלוס, מפקדם של הסקרולים, אשר חוקר אותה באמצעות מכשיר הסורק את הזכרונות שלה.
הזכרונות המשוחזרים מראים שווירס הייתה בעבר בכדור הארץ, וכן שהיא הכירה את האישה מהסיוטים החוזרים שלה בתור דוקטור וונדי לאוסון.
טאלוס והסקרולים מחפשם את לאוסון, כיוון שהיא אמורה הייתה לעבוד על פיתוח מנוע מהירות אור, שהם זקוקים לו.
וירס מצליחה להימלט בעזרת תא מילוט ומתרסקת על כדור הארץ.
היא נחקרת על ידי סוכני S.H.I.E.L.D ניק פיורי ופיל קולסון, והם מותקפים על ידי סקרול.
במהלך המרדף אחרי הסקרול, וירס משיגה קריסטל המכיל את הזכרונות שסרקו ממנה, ופיורי הורג סקרול שהתחזה לקולסון.
ומורה לפיורי למצוא את וירס לבדו.
פיורי מוצא את וירס, והיא משכנעת אותו לסייע לה לחפש את לאוסון לפני שהסקרולים ימצאו אותה ואת המנוע אותו פיתחה.
בעזרת הסיווג הביטחוני של פיורי, וירס מגלה שהיא הייתה טייסת בחיל האוויר של ארצות הברית, אשר כביכול נהרגה בתאונה ב-1989 בעת טיסת ניסוי של מטוס עם מנוע חדשני שתוכנן על ידי לאוסון, שגם נהרגה בהתרסקות.
כמו כן, מקריאה ברישומים של לאוסון, וירס מגלה שלאוסון לא הייתה אנושית אלא קרי.
טאלוס, עדיין מתחזה למנהל S.H.I.E.L.D, מגיע עם כוח של סוכנים כדי לעצור אותם, אולם הם מצליחים להימלט במטוס סילון יחד עם חתול בשם גוס שהיה שייך ללאוסון.
השניים טסים כדי לפגוש את מריה ראמבו, שלפי הרישומים שמצאו הייתה האחרונה שראתה את לאוסון לפני הטיסה שהתרסקה.
בביתה של ראמבו, וירס מגלה ששמה האמיתי הוא קרול דנברס.
טאלוס מגיע ומספר לווירס שהסקרולים הם פליטים המחפשים מקום לגור בו ונמלטים מהקרי הרודפים אותם בכל מקום.
לאוסון הייתה קרי שהחליטה לפעול נגד האימפריה אליה הייתה שייכת ובחרה לסייע לסקרולים.
הוא משמיע הקלטה מהקופסה השחורה של המטוס מלפני שש שנים, ובכך חוזרים לדנברס זכרונותיה, ובפרט של יום ההתרסקות: לאוסון רצתה להשמיד את המנוע החדשני כדי שלא ייפול לידי הקרי אולם נורתה למוות על ידי יון-רוג.
דנברס השמידה את המנוע, ובפיצוץ שנוצר ספגה את האנרגיה של ליבת המנוע לתוך גופה, ואיבדה את זכרונה.
דנברס גם מפענחת את הקואורדינטות מההקלטה ומסיקה שהמעבדה הסודית של לאוסון נמצאת במסלול סביב כדור הארץ.
דנברס, פיורי, ראמבו, טאלוס (וגוס החתול) טסים לחלל ומוצאים את המעבדה המוסוות של לאוסון - חללית של הקרי.
על החללית הם פוגשים מספר פליטים של הסקרול, כולל את משפחתו של טאלוס שהתחבאו שם כל השנים מאז מותה של לאוסון.
כמו כן, הם מגלים שמקור הכוח של ליבת המנוע החדשני של לאוסון הוא הטסרקט.
יון-רוג וצוותו מגיעים ולוכדים את כולם ודנברס מובאת לפני האינטלקט העילאי - הבינה המלאכותית השולטת על הקרי.
במהלך השיחה ביניהם דנברס מבינה שכוחותיה כלל לא תלויים בקרי.
היא מסירה שתל של הקרי שעמעם את כוחותיה ובכך משיגה גישה מלאה אליהם, ונלחמת בחברי צוות כוח הכוכבים של יון-רוג.
פיורי משיג את הטסרקט ומשחרר את גוס, שמסתבר שאינו חתול אלא "פלרקן" (מין חייזרי מסוכן) והוא בולע את הטסרקט (וגם כמה מהקרי).
פיורי, ראמבו ופליטי הסקרול נמלטים בחזרה לכדור הארץ, ובמהלך הטיסה גוס שורט את עינו של פיורי, ובכך מעוור אותו.
רונאן המאשים, אחד ממנהיגי הקרי, מגיע עם צי חלליות ומשגר טילים בליסטיים לכיוון כדור הארץ, אולם דנברס, שמגלה שביכולתה גם לעוף, משמידה את הטילים וחלק מהצי של רונאן, והוא נאלץ לסגת.
דנברס גוברת על יון-רוג ושולחת אותו בחללית בחזרה לעולמם של הקרי עם אזהרה למשכל העליון.
דנברס מחליטה לעזוב את כדור הארץ לזמן מה על מנת לסייע לפליטי הסקרול לחפש עולם בית חדש בו יהיו בטוחים מהקרי המנסים להשמיד אותם.
היא נותנת לפיורי זימונית שהיא שדרגה, דרכה הוא יוכל לשלוח לה הודעה במקרה חירום בלבד, גם אם היא תהיה בגלקסיה אחרת.
בסצנה באמצע הכתוביות המתרחשת בהווה, רואים את סטיב רוג'רס, נטשה רומנוף, ג'יימס רודס וברוס באנר זמן קצר לאחר אירועי סוף הסרט "הנוקמים: מלחמת האינסוף".
הם מנטרים את פעילות הזימונית שפיורי הספיק להפעיל בסצנה שלאחר הכתוביות של אותו הסרט לפני שגם הוא התפורר לאבק.
דנברס מופיעה ושואלת היכן נמצא פיורי.
בסצנה שאחרי הכתוביות, גוס מטפס על שולחנו של פיורי ומקיא את הטסרקט.
ברי לארסון - וירס/קרול דנברס/קפטן מארוול, טייסת בחיל האוויר, שלאחר תאונה ה-DNA שלה מתמזג עם DNA של חוצן קרי והיא מקבלת כוח על-אנושי, ספיגת והקרנת אנרגיה ותעופה.
חברה בכוח הכוכבים של הקרי.
מקנה גרייס מגלמת את דמותה הצעירה.
ג'קסון - ניק פיורי, מרגל מיומן ורב כישורים, סוכן בארגון הביון S.H.I.E.L.D..
פיורי מופיע ללא רטייה על עינו השמאלית, בשונה משאר סרטי היקום הקולנועי, שכן רוב הסרט מתרחש לפני האירוע בו הוא איבד את עינו.
בן מנדלסון - טאלוס, מנהיג גזע הסקרול.
מוצג כנבל הראשי של הסרט שכוונתו היא להשתלט על היקום, ובסרט מתברר שהוא רוצה למצוא את משפחתו האבודה.
ג'וד לאו - יון-רוג, מפקד כוח הכוכבים של הקרי, מפקדה של וירס והנבל הראשי של הסרט.
דג'ימון הונסו - קוראת', חבר בכוח הכוכבים של הקרי.
לי פייס - רונאן, מנהיג חוליית המאשימים בצבא הקרי.
ג'מה צ'אן - מינרווה, חברה בכוח הכוכבים של הקרי.
קלארק גרג - פיל קולסון, סוכן חדש בארגון הביון S.H.I.E.L.D., בתחילת הסרט הוא מתלמד של פיורי.
לשאנה לינץ' - מריה רמבו, טייסת בחיל האוויר האמריקאי, חברה של קרול דנברס.
אמא למוניקה רמבו, שבקומיקס גם היא לקחה על עצמה את השם קפטן מארוול לזמן מה.
אלגניס פרז סוטו - קפטן אטלס, חבר בכוח הכוכבים של הקרי.
רון טמט - ברון-צ'אר, חבר בכוח הכוכבים של הקרי.
אנט בנינג - דוקטור ונדי לוסון/האינטלקט העילאי של הקרי/מאר-וול, סוכנת קרי שהוצבה בכדור הארץ כדי לפתח מנוע מהירות אור מהטסרקט (אבן המיקום מאבני האינסוף).
בסתר עזרה למשפחתו של טאלוס.
בנוסף, בנינג מגלמת את "המשכל העליון" (בינה מלאכותית השולטת באימפריית הקרי) כפי שהיא מופיעה לעיני וירס.
קולין פורד - סטיב דנברס
צ'וקו מודו - סוה לאר
פיט פלוסזק - ברט ג'ונסון
במאי 2013, תסריט של "גברת מארוול" נכתב עבור אולפני מארוול.
מאוחר יותר בהמשך השנה, המפיק בפועל לואיס ד'אספוסיטו הצהיר כי החברה מעוניינת בסרט גיבורי-על שיציב במרכזו דמות נשית, והציע כאפשרות ל"דמויות נשיות חזקות" את קפטן מארוול, האלמנה השחורה, פפר פוטס ופגי קרטר.
המפיק קווין פייגי, המשמש גם כנשיא החברה, אמר כי אם והאולפנים יפיקו סרט שכזה, הוא יעדיף כי תעמוד במרכזו דמות חדשה שטרם הוצגה ביקום הקולנועי, כמו קפטן מארוול, כדי לאפשר לה לקבל סיפור מקור.
באוגוסט 2014, פייגי ציין כי "הפנתר השחור וקפטן מארוול הן שתי דמויות שאנחנו מאוד אוהבים, ואנחנו לא מפסיקים להישאל בנוגע לסרטים שלהן, יותר מאשר 'איירון מן 3' ו'הנוקמים: מלחמת האינסוף', וזה משהו שאנחנו צריכים לשים לב אליו".
באוקטובר, פייגי הכריז באופן רשמי על "קפטן מארוול", וכי הוא ייצא לאקרנים ב-6 ביולי 2018 כחלק מהשלב השלישי ביקום הקולנועי של מארוול.
בכך, זהו הסרט הראשון של החברה שבמרכזו עומדת דמות נשית.
פייגי ציין כי האדפטציה לקומיקס של קפטן מארוול תתבסס על הגרסה של קרול דנברס, והוסיף בנוגע לסרט כי "הוא היה בעבודות זמן רב כמעט כמו 'דוקטור סטריינג'' ו'שומרי הגלקסיה', ואחד מהדברים המרכזיים שהבנו מה אנחנו רוצים לעשות איתו".
בנוסף, הוא הודיע כי החיפושים אחר במאי ותסריטאי כבר החלו, והצהיר כי ישנה עדיפות של נשים לתפקידים אלו.
בפברואר 2015, החברה הכריזה כי צאתו לאקרנים של הסרט נדחית ל-2 בנובמבר.
בתחילת אפריל, פייגי חשף כי דמותה של קפטן מארוול הופיעה בטיוטה מוקדמת של "הנוקמים: עידן אולטרון", אך סיפר כי בסופו של דבר היא הוצאה מכיוון ש"זה לא הרגיש כמו הזמן הנכון, לא רצינו להציג אותה בתלבושת המלאה שלה לפני שיידעו מי היא הייתה ואיך היא נהייתה [קפטן מארוול]".
הוא עוד הוסיף כי החברה תשמח להכריז על שכירתם של תסריטאים "בשבוע או בשבועיים הבאים", ובאמצע החודש הוכרז כי התסריטאיות ניקול פרלמן ומג לאפוב נשכרו לכתוב את התסריט.
הצמד כונס כצוות לאחר שהשתיים הרשימו את פייגי ברעיונותיהן בכלל בנפרד, והן החלו לעבוד יחד על הסרט בתוך כחודש.
לאפוב מצאה את הדמות "נפלאה" וראתה בכתיבה שלה אתגר, בציינה כי "היא כל כך חזקה, וזה יכול להוביל לקללת סופרמן.
'מה החולשה שלה?', זה מה שאנחנו צריכות לגלות ולנסות להבין".
במאי, החברה החלה במשא ומתן עם אווה דוברני בדבר בימוי "הפנתר השחור" או "קפטן מארוול", ופייגי אישר את הדברים בציינו כי הוא נפגש עם במאים שונים וכי החלטה בעניין תתקבל לקראת סוף השנה.
באוקטובר, החברה דחתה את היציאה לאקרנים פעם נוספת, ל-8 במרץ 2019, שהוא יום האישה הבינלאומי.
באפריל 2016, פייגי אמר כי החברה תכריז על בחירתה לכס הבימוי "בחודש הבא או בשניים" וכי ליהוקם של שחקנים יוכרז כבר באמצע השנה.
בחודש שלאחר מכן, אמילי קרמייקל עלתה כמתמודדת אפשרית לכס הבימוי.
ביוני, ברי לארסון התקדמה לראש סדר העדיפויות של החברה עבור גילום דמותה של דנברס, וליהוקה כדמות הוכרז באופן רשמי בכנס "קומיק-קון" בחודש אחר כך.
עוד באותו הכנס, פייגי ציין כי החיפוש אחר במאי צומצם ל"רשימה סופית של עשרה מועמדים" והביע את תקוותו להכריז על הבחירה "עד סוף הקיץ".
לדברי פייגי, לארסון לוהקה לתפקיד מכיוון שהוכיחה במבחן הבד את היכולת לאזן בין כוחותיה העצומים של הדמות לבין האנושיות שלה והפגמים באישיותה.
כדי להתכונן לתפקיד, לארסון ביקרה בבסיס "נליס" ופגשה בטייסות מבצעיות.
בהתייחסות לחשיבותה של הדמות ביקום הקולנועי, לארסון ציינה כי דנברס תגשר בין כדור הארץ לחלל, ועל כך פייגי הוסיף כי היא "הדמות החזקה ביותר ביקום הקולנועי" וגם "דמות מאוד חשובה ביקום שלנו".
באוגוסט, פרלמן חשפה כי סיפור המקור של הדמות שׁוּנַה בשל קווי דמיון עם גרין לנטרן.
פייגי הרחיב בנוגע לסיפור, ואר שהוא יתרכז בחיפוש של דנברס אחר מגבלותיה וחולשותיה, בציינו כי "אני חושב שיש לנו דרך מאוד מגניבה וייחודית לספר" את הסיפור שלה.
באוקטובר, פייגי הודה כי תהליך הבחירה לכס הבימוי לוקח זמן רב מכפי שהוא חשב שייקח, והסביר כי החברה מחכה ל"עוד קצת מהסיפור [שיהיה] מוכן" כדי להתקדם בשיחותיהן עם המועמדים הפוטנציאליים לתפקיד, וציין כי לעבודה לא נדרשת בהכרח דווקא אישה אם כי זה כן דבר שחשוב לחברה.
פייגי ציפה כי הוא יהיה יכול להעניק הכרזה בנושא עד סוף השנה, אך קיבל לידיו תסריט רק בסביבות דצמבר ולכן נאלץ לדחות את הדבר לתחילת 2017. בפברואר 2017, פרלמן ציינה כי היא ולאפוב החלו לעבוד על התסריט בפועל רק באחרונה אף על פי שנשכרו למלאכה כמעט שנה קודם לכן.
באפריל, צמד הבמאים אנה בודן וראיין פלק נשכרו למלאכת הבימוי.
השניים נבחרו לתפקיד לאחר שהצליחו להרשים את החברה "שוב ושוב" בפגישותיהם עם החזון שלהם עבור הדמות, וגם בזכות ניסיונם הן עם סדרות טלוויזיה והן עם סרטי קולנוע.
פייגי ציין כי החברה התרשמה מהיכולת של בודן ופלק ליצור סיפורים המציגים התפתחות של הדמות הראשית בכל עבודותיהם, והוסיף כי "הסיפורים שהם סיפרו היו כל כך מגוונים, אבל בלי קשר לנושא, הם פשוט צוללים לתוך הדמות ומתמקדים במסע שלה".
בסופו של דבר, פייגי הרגיש כי הסרט "צריך להיות על קרול דנברס תלת-ממדית ורב-שכבתית, אתה צריך להיות מסוגל לעקוב אחריה וללכת אחריה ולהתייחס אליה בכל הנקודות של הסרט, ללא קשר לכמה אפקטים ויזואליים וחלליות ונבלים ימלאו את המסך".
נקבע כי הצילומים יחלו בינואר 2018 באולפני פיינווד שבאטלנטה, אך פייגי לא ציפה כי הם יתחילו עד פברואר לפחות.
אנדי ניקולסון נשכר לשמש כמעצב הפקה, ובן דייוויס כצלם.
התקציב עומד על כ-152 מיליון דולר.
שלב הצילומים החל ב-19 במרץ 2018 בלוס אנג'לס, תחת השם "Warbird".
צילומי חוץ חוץ ראשוניים נערכו כבר בסוף ינואר, ותמונות שדלפו מסט הצילומים הראו את לארסון לבושה כדמותה בחליפה ירוקה-שחורה, בניגוד לקומיקס בו חליפתה אדומה-כחולה.
כשנשאל על כך, פייגי הגיב כי "רוב האנשים הם חכמים מספיק כדי לדעת שהם מסתכלים על תמונות מאחורי הקלעים, לגמרי מחוץ להקשר", וציין כי החברה מודעת לסיכונים הטמונים בצילומי חוץ, כמו דליפה שכזו, אך הוסיף כי דווקא חלק נרחב יופק בצילומי חוץ.
סצנת קרנבל, שעלילתה מתרחשת ב-1986 והיא כוללת בה את דמויותיהם של דנברס ופיורי, צולמה במועדון המרוצים של ג'ים הול באוקסנארד לקראת סוף מרץ, בהשתתפותם של כ-135 ניצבים.
הצילומים נערכו בפרנזו, באטון רוז' וניו אורלינס, כשצילומי האולפן נעשו באולפני פיינווד שבאטלנטה.
שלב הצילומים הושלם ביולי 2018.
הקרנת הבכורה של הסרט הייתה ב-27 בפברואר 2019 בלונדון.
בארצות הברית, הקרנות הסרט בבתי הקולנוע יחלו ב-8 במרץ 2019, לכבוד יום האישה הבינלאומי, ובישראל יום קודם לכן, ב-7 במרץ.
בנוסף להפצה בגרסתו הרגילה, הסרט יופץ גם בגרסאות IMAX ו-3D.
תחילה, הסרט היה אמור לצאת לאקרנים ב-6 ביולי 2018, אך הוא נדחה ל-2 בנובמבר כדי לפנות מקום עבור "ספיידרמן: השיבה הביתה", ולאחר מכן הוא נדחה פעם נוספת, לתאריכו הסופי, כדי לפנות מקום עבור "אנטמן והצרעה".
קפטן בלאד הוא סרט הרפתקאות תקופתי אמריקאי משנת 1935 בבימויו של מייקל קורטיז, עם ארול פלין ואוליביה דה הבילנד בתפקידים הראשיים.
התסריט מבוסס על הרומן "קפטן בלאד" של רפאל סבטיני משנת 1922 ולפיו הופק סרט אילם בשנת 1924.
הסרט הזניק את הקריירה של פלין ודה הבילנד והיה הראשון מבין שמונה סרטים בהם הופיעו ביחד.
העלילה מתבססת על אירוע היסטורי אמיתי - מרד מונמות' נגד ג'יימס השני, מלך אנגליה שדוכא באכזריות ורבים ממשתתפיו הוצאו להורג אך חלק מהם נשלחו לג'מייקה ונמכרו שם לעבדים.
מכאן מתפתחת עלילה הרומן שכוללת את קרבות הפירטים עם סיפור אהבה רומנטי.
בשנת 1685 מכריז ג'יימס סקוט, דוכס מונמות' הראשון מרד נגד ג'יימס השני, מלך אנגליה.
המרד מדוכא באכזריות ורבים מהמורדים נדנים למוות.
פיטר בלאד (ארול פלין) הוא רופא שנקרא באמצע הלילה על ידי ידידו ג'רמי (רוס אלכסנדר) לטפל בידידו לורד שנפצע בקרב עם חיילי המלך.
באמצע הטיפול מגיעים חיילי המלך ואוסרים את בלאד ואת הלורד הפצוע.
בלאד נדון למוות למרות טענתו כי הוא רופא ולא השתתף במרד אלא היה נאמן למקצועו לטפל בכל אחד.
בעצת יועציו מחליט המלך להמתיק את גזר דינו של בלאד וחבריו ולהמירו במכירה לעבדות בג'מייקה כדי שיוכל להפיק רווח כספי מכך.
בלאד נשלח באנייה לג'מייקה ובמכירה הפומבית בשוק העבדים בפורט רויאל קונה אותו אראבלה בישופ (אוליביה דה הבילנד), בעשרה פאונדס.
בלאד מוצא חן בעיניה ומגלה לה שהוא רופא.
העבדים עובדים עבודת פרך במטעים ועל כל עבירה קטנה הם נדונים לעונש מלקות.
ארבלה היא אחייניתו של קולונל בישופ (ריצ'רד אטוויל), אדם עשיר ואכזר ומקורב למושל האי.
מושל ג'מייקה (רוברט האסל) סובל מהתקף קשה של גאוט ומתקשה להתהלך.
רופאיו לא מצליחים לעזור לו וארבלה ממליצה על העבד/רופא בלאד שמצליח לרפא אותו והופך לרופאו האישי אך עדיין נחשב עבד ומתגורר במגורי העבדים.
בלאד מתכנן עם העבדים בריחה.
בישוף תופס את ג'רמי ומלקה אותו אך הוא מגלה לו דבר.
בליל הבריחה תוקפים הספרדים את פורט רויאל ומשתלטים עליה.
העבדים תופסים סירה ומגיעים לספינת הספרדים ומשתלטים בקלות על הצוות שנשאר שם.
כשהספרדים מנסים לחזור לספינה בסירות, פותח עליהם התותחן הנרי הגת'רופ באש תותחים ומטביע את סירותיהם.
גם בישופ מגיע לספינה ומצווה עליהם להיכנע אך מושלך לים.
מעתה הופכת הספינה לספינת פיראטים ובלאד ומלחיו זוכים לכבוד והערצה בקרב אחוות הבוקאנרים.
מושל ג'מייקה שאינו מצליח להשתלט עליהם מוחלף על ידי בישוף ששולח את אראבלה ביחד עם המושל ללונדון.
בלאד כורת שותפות עם הקברניט הצרפתי לבאסר (בזיל רת'בון).
בינתיים מתחלף השלטון בבריטניה, והמלך החדש, ויליאם השלישי, מלך אנגליה שולח את אראבלה בחזרה לג'מייקה ביחד עם לוד ווילובי (הנרי סטיפנסון).
לבסר לוכד את הספינה ולוקח את ארבלה ווילובי כבני ערובה.
כאשר הוא מסרב לבקשת בלאד לשחרר אותם, מתעמת איתו בלאד בדו-קרב חרבות ממושך עד שלבסוף הורג אותו.
בלאד פוקד לשוט לפורט רויאל אך המלחיים מסרבים בגלל חשש שיוצאו שם להורג.
ווילובי מוסר מכתב מהמלך ויליאם בו הוא מעניק להם חנינה ומצרף אותם לצי המלכותי.
הם מתקרבים לנמל פורט רויאל ורואים שתי ספינות צרפתיות מפגיזות את העיר.
מתחולל קרב תותחים ולבסוף הסתערות על הספינות והצרפתים מובסים.
רק אז מגיעות האניות הבריטיות לנמל.
בישופ מודח מתפקידו מאחר שהפקיר את העיר ובלאד מתמנה למושל האי.
בארמון המושל בלאד ואראבלה מקבלים את בישופ המופתע ושואלים אותו: מה נשמע, דוד?
שם השחקן/יתשם הדמותהערותארול פליןפיטר בלאדרופא/פיראטאוליביה דה הבילנדאראבלה בישופליונל אטווילקולונל בישופבזיל רת'בוןלבאסרקפטן צרפתיהנרי סטיפנסוןלורד ווילוביג'ורג' האסלהמושל סטידמושל ג'מייקהרוס אלכסנדרג'רמיידיד של בלאד/נווטגאי קיביהנרי הגת'ופמפקד התותחנים
חמש מועמדויות לארבעה פרסי אוסקר:
קפטן הוריישיו הורנבלואר הוא סרט הרפתקאות ומלחמה אמריקאי - בריטי בצבעי טכניקולור משנת 1951 בבימויו של ראול וולש, עם גרגורי פק ווירג'יניה מאיו בתפקידים הראשייים.
התסריט נכתב על ידי הסופר סי.אס.פורסטר ואחרים והוא מבוסס ברובו על שלושה ספרים שלו מסדרת הספרים על הוריישיו הורנבלואר:
"השיבה המאושרת" או "עמדות הקרב" (1937)
בשנת 1807 בתקופת המלחמות הנפוליאוניות, מפקד קפטן הוריישיו הורנבלואר (גרגורי פק) על הפריגטה "לידיה" של הצי המלכותי הבריטי במסע ארוך וחשאי דרך כף הורן לאוקיינוס השקט עד חופה המערבי של ניקרגואה.
שם הוא נפגש עם שליט מקומי, דון אלווארדו (אלן טילברן) הסובל משגעון גדלות ומתעתד לפתוח במרד נגד השלטון הספרדי שהיה אז אויב של בריטניה.
הוא נפגש עם אלווארדו, דורש ממנו אספקה ומציע עלו נשק ותחמושת למרד.
אלווארדו מודיע לו כי בקרבת מקום נמצאת האוניה "נטיווידד" של הספרדים וכי אם ישתלט עליה הוא דורש אותה לעצמו.
הורנבלואר מסכים לתנאי למרות שאין לו סמכות לכך.
בלילה הם משתלטים בשקט על האונייה הספרדית ומוסרים אותה לאלווארדו ואנשיו.
למחרת הם נתקלים בסירה ספרדית ומפקדה מודיע לו כי ספרד חתמה הסכם שלום עם בריטניה ולכן עליו להתקיף כעת את "נטיווידד".
כמו כן עליו לקחת אישה בריטית שברחה מפנמה בגלל מגפת קדחת צהובה עם המשרתת שלה.
האישה היא ליידי ברברה ולסלי (וירג'יניה מאיו), אחותו של ארתור ולסלי, הדוכס הראשון מוולינגטון (דמות בדיונית).
הורנבלואר מתרשם מיופייה אך מקבל אותה בחוסר רצון.
הוא מתקיף את "נטיווידד" ולאחר קרב תותחים קשה שבו יש לו פצועים והרוגים, הוא מטביע אותה על אלווארדו ואנשיו.
ברברה מטפלת בפצועים והוא מתרשם ממנה ולאחר שהיא נופלת למשקד וקודחת מחום הוא אינו מש ממטתה עד שהיא מחלימה.
מתפתח ביניהם רומן אהבה אבל הוא נעצר באיבו כשהוא מגלה לה שהוא נשוי והיא מגלה לו שהיא מאורסת.
בהגיעם לבריטניה הם נפרדים בכאב.
כשהורנבלאו מגיע לביתו הוא מגלה שאשתו מריה מתה בלידת בנם.
הוא מסתגר באבל בביתו ורואה בעיתון ידיעה שליידי ברברה ולסלי התחתנה עם תת-אדמירל סיר רודני לייטון (דניס או'די).
כעבור זמן, מקבל הורנבלואר פיקוד מקבל על אוניית הקו "סאתרלנד".
זאת אונייה צרפתית שנלקחה בשבי ובה 74 תותחים.
האונייה היא חלקת משייטת בריטית בפיקודו של לייטון שאינו סובל את הורנבלואר.
מטרת השייטת הוא להדק את המצור הימי על צרפת.
בגלל של"סאתרלנד" יש שוקע קטן ויכולה להתקרב לחוף, נשלח הורנלואר לפטרל קרוב לחוף ולייטון מזהיר אותו שלא יעשה פעולות על דעת עצמו בלי לקבל אישור ממנו.
הורנבלואר מעכב ספינת בריג צרפתית ושובה את המפקד שלה (כריסטופר לי) שמספר לו על האספקה שהוא מעביר לנמל ברסט שם עוגנות ארבע אוניות וכן מוסר לו את דגל הזיהוי המיוחד לאותו יום שמזהה את האונייה כידידה.
הורנבלואר מקבל החלטה להתקיף על דעת עצמו.
הוא נכנס בעורמה לנמל עם הדגל המוסכם, מתקרב לאוניות ואז מתחיל קרב תותחים שבעקבותיו נהרסות ארבע האוניות הצרפתיות אבל גם זו של הורנבלואר.
הורנבלואר וצוותו קופצים למים ונשבים בידי הצרפתים.
הקצין הראשי שלו לוטננט ראשון בוש (רוברט ביטי) נפצע והורנבלואר חובש אותו.
הצרפתים מחליטים להעביר את הורנבלואר ובוש לפריז להישפט בתור פירטים.
מצטרף אליהם המלח קוויס (ג'יימס רוברטסון ג'סטיס).
בדרך הם מצליחים להתגבר על השומרים.
להגיע לנהר ובסירה לנמל נאנט.
שם הם מצליחם להשיג בגדי מלחים הולנדים ויחד עם שבויי מלחמה בריטיים הם מצליחים להשתלט על אונייה הבריטית "בעלת האוב מעין דור" שנפלה בשבי הצרפתים והם מגיעים בריטניה שם הם מתקבלים בכבוד גדול ואז גם נודע לו שלייטון נהרג בקרב.
הורנבלואר מגיע לביתו, פוגש את בנו הקטן ומגלה שם גם את ליידי ברברה שממתינה לו והם מתחבקים באהבה.
שם השחקן/יתשם הדמותהערותגרגורי פקהוריישיו הורנבלוארקפטןוירג'יניה מאיוליידי ברברה ולסלירוברט ביטיויליאם בושקצין ראשיטרנס מורגןג'רארדקצין תותחניםג'יימס רוברטסון ג'סטיסקוויסטמלחכריסטופר ליקפטן ספרדיאלן טילברןדון חואן אלווראדודניס או'דיסיר רודני לייטוןתת אדמירל
קפטן וולקונוגוב ברח הוא סרט עלילתי בבימוים של נטשה מרקולובה ואלכסיי צ'ופוב, בהפקה משותפת של רוסיה, אסטוניה וצרפת.
הקרנת הבכורה התקיימה בספטמבר 2021 בפסטיבל הסרטים ה-78 של ונציה.
עלית הסרט מתרחשת בעיר לנינגרד שבברית המועצות בשנת 1938. קפטן פיודור וולקונוגוב משרת בנ.ק.ו.ד., המשטרה החשאית הסובייטית.
הוא ביחסים טובים עם מפקדו, עמיתיו מכבדים אותו.
אבל יום אחד חייו משתנים באופן דרמטי — הוא מוכרז כפושע.
וולקוגונוב מצליח להימלט לפני שנעצר.
בן לילה הוא הופך למנודה שמבוקש על ידי עמיתים לשעבר ברחבי העיר.
בלילה מופיע לוולקונוגוב שליח מהעולם האחר ומזהירו שאחרי המוות יגיע לגיהנום, אבל יש לו הזדמנות לשנות את גורלו ולעלות לגן עדן אם יחזור בתשובה, ואם לפחות אחד מקורבנותיו יסלח לו...
יורה בוריסוב - קפטן וולקונוגוב
טימופיי טריבונצב - רב-סרן גולובניה
אלכסנדר יאצנקו - רב-סרן גווזדב
ויקטוריה טולסטוגנובה - אלמנתו של שטיינר
ולדימיר יפיפאנצב - קולונל ז'יחארב
ניקיטה קוקושקין - "מאלק" ורטניקוב
דמיטרי פודנוזוב - פרופסור יליזרוב
יורי קוזנצוב - איגנטי אלכסייביץ'
איגור סבוצ'קין - הדוד מישה
מקסים סטויאנוב - הפועל לפנדין
אלכסנדר שיין - השכן של נינה
נטליה איוחווידובה - לורה פטרובנה
אשקר ניגמציאנוב - סמל זברב
הסרט קיבל תמיכה ממשרד התרבות של הפדרציה הרוסית, קרן Kinoprime לפיתוח צילום עכשווי, הקרן האירופית Eurimages לתמיכה ביצירה משותפת של קולנוע, משרד התרבות האסטוני וקרן הקולנוע האסטונית.
חברת הסרטים "מקום הכוח" ו־LOOKFILM (רוסיה), Homeless Bob Production (אסטוניה) ו־Kinovista (צרפת) היו אחראיות על ההפקה.
המפיקים הם ולרי פיודורוביץ', יבגני ניקישוב, אלכסנדר פלוטניקוב, מפיקים שותפים: קטרין קיסה, צ'ארלס-אוורארד צ'כוב ונדז'דה זאיונצ'קובסקיה.
הקרנת הבכורה של הסרט התקיימה בספטמבר 2021 בפסטיבל ונציה ה-78. הסרט זכה בפרס הראשי - אריה הזהב.
הסרט זכה בפרס חביב הקהל בפסטיבל הפתוח ה-32 של קינוטאבר (2021), כמו גם בקטגוריית הסרט העלילתי הטוב ביותר בפסטיבל הסרטים הבינלאומי XXX בפילדלפיה.
הסרט קיבל את פרס חד קרן המוזהב לשנת 2021 במועמדויות לסרט הטוב ביותר, לתסריט הטוב ביותר ולשחקן הטוב ביותר (יורי בוריסוב).
בדצמבר 2021, הסרט הוכרז כמועמד לפרס נשר הזהב הרוסי.
קפטן אמריקה: עולם חדש מופלא הוא סרט גיבורי-על אמריקאי.
המבוסס על דמותו של סם וילסון / קפטן אמריקה מבית מארוול קומיקס.
הסרט הופק על ידי אולפני מארוול והופץ על ידי אולפני וולט דיסני.
זהו הסרט ה-35 של היקום הקולנועי של מארוול, הרביעי בסרטי "קפטן אמריקה" וכן המשך ישיר לסדרת הסטרימינג "הפלקון וחייל החורף" (2021).
הסרט בוים על ידי הבמאי ג'וליוס אונה, לפי תסריט מאת דיילן מוסון ומלקולם ספלמן, ומככבים בו אנתוני מאקי, דני רמירז, שירה האס, קארל למבלי, טים בלייק נלסון והאריסון פורד.
"קפטן אמריקה: מלחמת האזרחים" (2016) נחשב לאחרון בטרילוגיית סרטי קפטן אמריקה בכיכובו של כריס אוונס כסטיב רוג'רס, כאשר סאם וילסון הפך לקפטן אמריקה החדש בסדרה "הפלקון וחייל החורף".
ספלמן ומוסון, שהיו שותפים לכתיבת הסדרה, כתבו את התסריט לסרט הרביעי באפריל 2021, ומאקי חתם על חוזה השתתפות בסרט באוגוסט של אותה שנה.
הבמאי ג'וליוס אונה הצטרף לסרט ביולי, ושאר השחקנים הוכרזו בספטמבר.
שלב הצילומים החל לקראת סוף מרץ 2023 באטלנטה, ג'ורג'יה, ונמשך עד יוני של אותה שנה.
הסרט עלה לאקרנים ב-14 בפברואר 2025 וחתם את השלב החמישי של היקום הקולנועי של מארוול.
בישראל, הסרט עלה לאקרנים ב-13 בפברואר 2025
חמישה חודשים לאחר שתדאוס "ת'נדרבולט" רוס נבחר לתפקיד נשיא ארצות הברית, הוא שולח את סם וילסון וחואקין טורס - קפטן אמריקה ופלקון החדשים - לואחאקה מקסיקו כדי לעצור מכירה בלתי חוקית של פריטים מסווגים בידי סת' "סיידווינדר" וולקר ויחידת שכירי החרב שלו, "הנחשים".
וילסון וטורס משיגים בחזרה את הפריטים, אך סיידווינדר נמלט.
טורס מתרגש לקחת את תפקידו הקודם של וילסון כפלקון, אך זה האחרון מהסס לשלוח אותו למשימות מסוכנות, מאחר שלשניים אין כוחות על-אנושיים כמו לקפטן אמריקה הקודם, סטיב רוג'רס.
אחרי המשימה, השניים מתאמנים עם איזאיה בראדלי, חייל-על שנכלא בעבר בידי ממשלת ארצות הברית ועבר ניסויים.
הנשיא רוס מזמין את וילסון ואת טורס למפגש פסגה בין נשיאי העולם בבית הלבן, ווילסון מסכים בתנאי שגם בראדלי יוזמן.
רוס מבקש מוילסון את עזרתו להקים מחדש את קבוצת הנוקמים.
במהלך מפגש הפסגה, רוס מסביר שמתכת חדשה בשם אדמנטיום התגלתה באי השמיימי, שנוצר כשטיאמוט השמיימי הגיח מהמעמקים באוקיינוס ההודי.
הפריטים שהוחזרו מתגלים כדגימות ראשוניות של המתכת, שנגנבו ממבצע כרייה יפני.
כדי להימנע ממרוץ חימוש, רוס מציע אמנה לכרייה ממשלתית והפצה משותפת של האדמנטיום.
בעוד הוא מדבר, השיר "Mr.
Blue" מתחיל להתנגן וגורם למספר אנשים - ביניהם בראדלי - לירות לעבר הנשיא ומשתתפי הפסגה.
האנשים נעצרים בידי רות בת-שרף, ראש צוות האבטחה של הנשיא, שהייתה אלמנה שחורה לשעבר.
הם חוזרים לשפיותם ומגנים כל ידע על המתקפה.
בזמן שוילסון חוקר את התקרית בבית הלבן, הוא נתקל בסיידווינדר ולוכד אותו.
טורז מאכן שיחה מהטלפון הנייד של סיידווינדר לאתר שחור במערב וירג'יניה שנקרא "מחנה אקו אחת".
רוס מנסה להציל את האמנה, אך ממשלת יפן מאשימה אותו בגניבת האדמנטיום ובמתקפה על הבית הלבן.
רוס מגלה שהמוח מאחורי האירועים הללו הוא ד"ר סמואל סטרנס, שהשיג אינטליגנציה על-אנושית אחרי שנחשף לדמו של ברוס באנר/הענק הירוק במהלך מסע ההרס של אבומיניישן על הארלם.
מסתבר שרוס כלא את סטרנס במחנה אקו אחת, האשים אותו בפומבי על מעשיו של אבומיניישן והבטיח לשחרר אותו במידה ויעזור לו להתקדם לתפקיד נשיאות ארצות הברית.
וילסון וטורס מוצאים את סטרנס ומגלים כיצד השתמש בטכנולוגיה ובשיר "Mr.
הוא נמלט בזמן שהשניים נלחמים בחיילים שטופי מוח.
רוס שולח את בת-שרף כדי לאבטח את מחנה אקו אחת, והיא עוזרת לוילסון וטורס.
השלושה נפגשים עם חברו של וילסון בזמן שירותו הצבאי, דניס דאנפי, שמחזיק את סיידווינדר במעצר.
וילסון מגלה מספיק מסיידווינדר כדי להסיק את תוכניתו של סטרנס להרוס את המוניטין של רוס.
לאחר מכן, וילסון, טורס ובת-שרף עושים את דרכם לאי השמיימי, בזמן שרוס וראש ממשלת יפן אוזאקי מבקשים להשיג ראשונים חזקה על האדמנטיום.
סטרנס משתלט על מוחם של שני טייסים אמריקנים, וגורם להם לתקוף את הצי היפני.
וילסון וטורס מצליחים להדוף את המטוסים ולשכנע את היפנים לסגת, אך טורס נפצע אנושות במהלך הקרב.
רוס אומר לוילסון שהוא גוסס מאי-ספיקת לב ושסטרנס פיתח גלולות שמאריכות את חייו.
רוס מסרב לשחרר את סטרנס מתוך חשש שיפסיק להפיק את הגלולות, מה שמכעיס את סטרנס המתכנן לנקום.
וילסון זוכה לחיזוק מחברו באקי בארנס.
סטרנס הורג את דאנפי, שמגלה שהגלולות מוסיפות קרינת גמא לדמו של רוס, ונכנע לידיו של וילסון.
מעצרו של סטרנס והקשר שלו לרוס נחשפים לציבור בזמן שזה האחרון עורך מסיבת עיתונאים.
רוס מאבד שליטה על רגשותיו ומשנה צורה אל הענק האדום, שמשמיד חלקים מהבית הלבן.
וילסון מצליח להחליש את הענק האדום מספיק זמן כדי לגרום לו להיזכר ברגעים נשכחים עם בתו בטי, ועוזר לו להשתנות חזרה למצב רגיל.
אחרי התקרית, בראדלי מזוכה מכל חשד, ווילסון מזמין את טורס שמחלים מפצעיו להצטרף לנוקמים.
האמנה בין ארצות הברית ליפנים נחתמת.
רוס מתפטר מתפקידו כנשיא ונכלא בכלא הרפסודה, שם זוכה לביקור מוילסון ומבתו בטי.
בסצנה שאחרי הכתוביות, סטרנס הכלוא מזהיר את וילסון מפני התקפות מתקרבות מעולמות אחרים.
אנתוני מאקי - סם וילסון/קפטן אמריקה
נוקם וצנחן חילוץ לשעבר שאומן בידי צבא ארצות הברית בקרב אווירי באמצעות ריתמת כנפיים מיוחדת.
מאקי קרא לדמותו של וילסון כקפטן אמריקה יותר הומני, המתנגד לדרך אחת ויחידה של עשיית צדק, מאחר שיש לו הבנה אחרת לגבי המניע של אדם להיות טוב או רע.
מאקי הוסיף וציין את שירו של טופאק שאקור "Hit 'Em Up" משנת 1996 בתור המייצג הטוב ביותר של וילסון בסרט זה.
הבמאי ג'וליוס אונה הוסיף על כך ואמר שהסרט יחקור את מסעו של סאם וילסון, שיעלה שלב כמנהיג בתור קפטן אמריקה.
דני רמירז - חואקין טורס/פלקון
לוטננט ראשון בחיל האוויר של ארצות הברית שעבד עם וילסון בעבר ונטל את זהות הפלקון החדש.
שירה האס - רות בת-שרף
אלמנה שחורה לשעבר, ישראלית שמשמשת כעת כיועצת לנשיא ארצות הברית.
בקומיקס, בת-שרף היא גיבורת-על ישראלית המוכרת בכינוי "סברה".
ההכרזה על הכללתה של סברה בסרט זכתה לביקורת רבה, מתוך אמונה שהופעתה תקדם סטריאוטיפים שליליים נגד פלסטינים וערבים.
בקומיקס הדמות הייתה חברה בסוכנות המוסד, ודמויות ערביות רבות בהן נתקלה היו מיזוגניות, אנטישמיות ואלימות.
שם הדמות גם הוסיף לביקורת, מאחר שמשמעות השם שונה בין יהודי ישראל לפלסטינים.
הסופר והאנליסט הפלסטיני-אמריקאי יוסוף מונאייר אומר שחוברות הקומיקס בהן הדמות מופיעה לא מציעות דברים חיוביים בנוגע לדמות, מאחר שהפיכת מרגלים ישראלים לגיבורי-על הוא דבר "חסר רגישות ומביש".
אולפני מארוול הגיבו לכך בהצהרה ש"הסרט 'קפטן אמריקה: עולם חדש מופלא' ינקוט בגישה חדשה לדמותה של סברה", והוסיפו שדמויות היקום הקולנועי זוכים לעיבוד מחודש על המסך הגדול ומותאמים לקהל הצופים של ימינו".
לאור מחאה אנטי-ישראלית בעקבות מלחמת חרבות ברזל, מארוול הסירה כל אזכור למורשתה היהודית של סברה.
בפועל, לפי העלילה סברה נולדה בישראל, נחטפה בידי "החדר האדום", ואומנה להיות "אלמנה שחורה".
בסרט, היא נראית בקצרה כשהיא לובשת חליפה בגווני כחול-לבן שמזכירה את זו של דמותה בקומיקס, אם כי החליפה מוסתרת מתחת למעיל שלה.
קארל למבלי - איזאיה בראדלי
חייל אפרו-אמריקאי יוצא מלחמת קוריאה שנכלא ועבר ניסויים במשך 30 שנה בעקבות הניסוי המקורי שהפך אותו לחייל-על.
בסרט, סטרנס משתלט על מוחו ומפליל אותו בניסיון ההתנקשות בנשיא רוס.
זושה רוקמור - ליילה טיילור
סוכנת השירות החשאי של ארצות הברית שעובדת עבור הנשיא רוס, ויש לה עבר מסתורי עם וילסון.
ג'אנקרלו אספוזיטו - סת' "סיידווינדר" וולקר
מנהיג חברת הנחשים, יחידת מבצעים מיוחדים אלימה.
טים בלייק נלסון - סמואל סטרנס
ביולוג לחקר התא שזוהם בטעות בידי דמו של ברוס באנר בזמן שפיתח עבורו נסיוב אפשרי, והוענקה לו אינטליגנציה על-אנושית.
בלייק נלסון שב לגלם את הדמות לאחר שהופיע בסרט "הענק הירוק".
הכללתו של סטרנס בסרט הייתה לאחת הסיבות שאונה התעניין לביים אותו, בציינו שהוספתו של אדם שפועל מתוך אינטלקט יהווה ליריב ראוי לוילסון.
האריסון פורד - תדאוס "ת'נדרבולט" רוס/הענק האדום
בסרטים קודמים, רוס היה גנרל בצבא ארצות הברית ולאחר מכן מזכיר המדינה.
מור ציין שבין רוס לבין וילסון יעופו ניצוצות בעקבות אירועי "קפטן אמריקה: מלחמת האזרחים" (2016), ואילו קווין פייגי ציין שהדינמיקה בין השניים השתנתה, כעת שוילסון הוא קפטן אמריקה ורוס הוא נשיא ארצות הברית.
פורד החליף את השחקן המנוח ויליאם הרט, שגילם את הדמות בסרטים "הענק הירוק", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק" ו"האלמנה השחורה".
בנוסף, הופעות האורח בסרט כוללות את סבסטיאן סטן, ששב להופיע בדמותו של ג'יימס "באקי" בארנס.
נשיא אולפני מארוול קווין פייגי ציין באוקטובר 2015 כי "קפטן אמריקה: מלחמת האזרחים" (2016) היה הסרט המסכם בטרילוגיית סרטי קפטן אמריקה בהם כיכב כריס אוונס בתפקיד סטיב רוג'רס, וזאת אחרי "קפטן אמריקה" (2011) ו"קפטן אמריקה: חייל החורף" (2014).
"מלחמת האזרחים" היה לסרט 'קפטן אמריקה' האחרון בחוזה של אוונס, אך הוא היה מוכן להאריך את החוזה מעבר לסרט "הנוקמים: מלחמת האינסוף" (2018) ו"הנוקמים: סוף המשחק" (2019).
בינואר 2021, אוונס היה קרוב לחתימת חוזה כדי לשוב ולגלם את דמותו של סטיב רוג'רס בלפחות פרויקט נוסף אחד.
מעורבותו של אוונס הייתה זהה לזו של רוברט דאוני ג'וניור כאשר השתתף בהופעות אורח בסרטים אחרים בזיכיון, ביניהם "מלחמת האזרחים", אחרי שסיים את טרילוגיית סרטי "איירון מן".
אולם, אוונס מיהר להגיב לכך שהדברים "היו חדשות עבורו".
באוקטובר 2018, אולפני מארוול פיתחו מיני-סדרה עבור שירות הסטרימינג דיסני+ בכיכובם החוזר של אנתוני מאקי כסאם וילסון/פלקון וסבסטיאן סטן כבאקי בארנס/חייל החורף מסרטי היקום הקולנועי הקודמים.
מלקולם ספלמן נשכר לשמש כתסריטאי המיני-סדרה, שהוכרזה רשמית באפריל 2019 כ"הפלקון וחייל החורף".
לפני עלייתה של המיני-סדרה לשידור, מאקי ציין כי התקיימו שיחות לגבי הפקתה של עונה שנייה למיני-סדרה, ושהוא אינו בטוח שיופיע בסרט הבא ביקום הקולנועי עקב השפעת מגפת הקורונה על התיאטראות.
במאית המיני-סדרה, קארי סקוגלנד, הייתה אף היא לא בטוחה שתהיה עונה שנייה, באומרה שהיא סיכמה את מה שרצתה בעונה הראשונה של המיני-סדרה, אך עדיין היו סיפורים אחרים ודמויות אחרות שניתן יהיה לחקור אם עונה שנייה תופק.
פייגי ציין שהיו רעיונות להמשך הסיפור אם תהיה עונה שנייה, אך חברת מארוול התכוונה להוביל את המיני-סדרה לסרטים עתידיים של היקום הקולנועי באותה מידה שהמיני-סדרה "וונדה-ויז'ן" עשתה זאת.
הוא ציין שהוא לא רצה לקלקל את הסדרה על ידי אישור מוקדם של עונה שנייה או על ידי שיחות בנוגע לתוכניות שהיו למארוול בנוגע לדמויות המיני-סדרה בטרם היא יצאה לשידור.
באפריל 2021, המפיק נייט מור ציין שסופה של המיני-סדרה תחשוף מספר אלמנטים לעונה שנייה פוטנציאלית, והוסיף על כך באומרו שהמיני-סדרה חקרה נושאי סביבתנות שניתן יהיה להרחיב עליהם.
ב-23 באפריל 2021, אחרי שידורו של פרק הסיום של "הפלקון וחייל החורף" - "עולם אחד, עם אחד" - ספלמן חשף כי החל בכתיבתו של תסריט לסרט רביעי בסדרת סרטי קפטן אמריקה במשותף עם התסריטאי דיילן מוסון, שכתב את הפרק החמישי "אמת".
הסרט אמור לעקוב אחר דמותו של וילסון בעקבות המיני-סדרה, כאשר התגלה שאוונס יחזור לדמותו של סטיב רוג'רס בפרויקט אחר של היקום הקולנועי.
בוריס קיט וארון קאוץ' מהוליווד ריפורטר ציינו שעד כה היו שלושה אנשים שנטלו את זהות קפטן אמריקה ושיהיה מעניין לראות על מה יהיה הפוקוס של הסרט.
נייט מור הפיק את הסרט לצד קווין פייגי.
מאקי לא היה מודע לתוכניות לסרט רביעי או לעונה שנייה של המיני-סדרה, אך היה "נלהב לגלות מה יקרה".
הוא הוסיף וציין שאין לו מילים לתאר את הרעיון שיככב כדמות ראשית בסרט של היקום הקולנועי, במיוחד כשחקן שחור מלבד "הישג כביר".
מאקי החל במשא ומתן לחתימה על חוזה השתתפות בסרט בחודשים הבאים.
ביולי 2024 יצא לאור הטריילר הראשון של הסרט.
הסרט יצא לאקרנים ב-14 בפברואר 2025 וחותם את השלב החמישי של היקום הקולנועי של מארוול.
במקור, הסרט היה עתיד לעלות לאקרנים ב-26 ביולי 2024.
פרסתאריךקטגוריהעבורתוצאהמקורפרס בחירת הילדים של ניקלודיאון21 ביוני 2025סרט אהובהנבל האהובהאריסון פורדמכסח ישבנים אהובאנתוני מאקיפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט מדע בדיוני/פנטזיהלורה קרפמן
קפטן סנטיאגו היא סדרת טלוויזיה אמריקאית בהנפשה ממוחשבת, שנוצרה על ידי ניקי לופז, לסלי ואלדס וולרי וולש ואלדס.
הסדרה שודרה לראשונה בניקלודיאון ב-9 באוקטובר 2020, ולאחר מכן עברה לערוץ ניק ג'וניור.
ב-18 בפברואר 2021 הסדרה חודשה לעונה שנייה, ששודרה לראשונה ב-7 בינואר 2022.
בישראל הסדרה משודרת בדיבוב עברי בערוץ ניק ג'וניור החל משנת 2021.
ב-28 במרץ 2024 הוסרה הסדרה מפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית".
בישראל הסדרה הוסרה מה-VOD של ערוץ ניק ג'וניור בחודש אפריל.
הסדרה נגמרה אחרי שתי עונות בלבד.
הסדרה היא סדרת הרפתקאות לגיל הרך, העוקבת אחר סנטיאגו, ילד בן 8 שחושף את המצפן העתיק של קאפיטן קאלברה, הפיראט הטוב של הים הגדול.
בעזרת המצפן ובעזרת השותפים שלו – בן דודו תומאס, לורליי בת הים וקיקו הצפרדע – סנטיאגו יוצא למסעות בספינת הפיראטים של קאפיטן קאלברה אל בראבו.
סנטיאגו צריך להערים ולהביס את כל הפיראטים הנבזים שמאיימים על העולם.
סנטיאגו (Santiago) – פיראט בן 8 ומנהיג הצוות.
תומאס (Tomás) – בן דודו והעוזר של סנטיאגו, שהגיטרה שלו משמיעה צלילים קוליים מיוחדים.
לורליי (Lorelai) – חברתו הטובה ביותר של סנטיאגו, ועוזרת נוספת שיכולה להפוך לבת ים באמצעות צמיד הקסם שלה.
הדיבוב העברי בוים על ידי דור סרוגו, והופק על ידי ענבר שטגר עזרא.
שם הדמותמדבב/ת במקורמדבב/ת בעבריתסנטיאגוקווין צ'אקון (עונה 1)גיא גולדברג (עונה 1)לנטינו קורטס (עונה 2)אליענה מגון (עונה 2)תומאסגסטיס קווירוזעמית מטלון (עונה 1)נעמה שטרית (עונה 2)לורלייאליסה צ'את'םמייה קדושבוני בונסקינדרה סאנצ'זיובל אופירפאולהלא ידועטליה ברקאיאבואלויואב יפתסר באטרסקוץ'ג'ון לגויסמו (עונה 1)דור סרוגואריק לופז (עונה 2)
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון1219 באוקטובר 202019 בנובמבר 2021ינואר 202120222217 בינואר 202213 בינואר 202318 בדצמבר 20228 באוקטובר 2023163 ביולי 202327 ביולי 2023
קפטן ג'יימס קוק היא מיני-סדרה אוסטרלית משנת 1986 שעסקה בחייו ומסעותיו של מגלה הארצות הבריטי ג'יימס קוק.
הסדרה הופקה בתקציב של כ-12 מיליון דולרים.
בישראל הסדרה שודרה בערוץ הראשון בסוף שנות השמונים.
קית' מישל - בתפקיד ג'יימס קוק
ג'ון גרג - בתפקיד ג'וזף בנקס
אריך האלהובר - בתפקיד סגן גור
פיטר קרול - בתפקיד סולנדר
בארי קווין - בתפקיד סגן היקס
פרננדו ריי - בתפקיד הוק
קרול דרינקווטר - בתפקיד אליזבת
ג'וף מורל - בתפקיד פרי
עלילת החלק הראשון מתחיל בשנת 1768, כאשר האדמירליות הבריטית מזמינה את חוקר הטבע ג'וזף בנקס ואת קצין הצי ג'יימס קוק לערוך משלחת לאוקיינוס השקט.
למרות שבהתחלה הייתה יריבות בין קוק לבנקס, מערכת היחסים ביניהם הופכת ידידותית יותר ויותר לאורך המסע.
אף על פי כן, גם כאשר האנדוור מגיעה סוף סוף לטהיטי, מתפתחים סכסוכים בין השניים.
למרות קבלת הפנים הידידותית מצד האוכלוסייה הילידה, בהמשך מתברר שהערכים של האירופים והטהיטים שונים למדיי.
עלילת החלק השני מתחיל בשנת 1770 כאשר ג'יימס קוק עוזב את טהיטי.
קפטן קוק לוקח איתו את אחד מהמקומיים כמדריך.
כאשר הם מגיעים לניו זילנד, לעומת זאת, הצוות מתקבל בעוינות מצד האוכלוסייה הילידה.
באופן כללי, נראה שהמסע מעתה ואילך לא הולך להיות טוב - הסגן הראשון חלה בשחפת.
כאשר האנדוור מגיע סוף סוף לניו הולנד (אוסטרליה של ימינו), האספקה על הספינה כמעט אוזלת.
בנוסף לכך הספינה מתנגשת בשונית.
לקוק אין ברירה אלא לבקר במספנה בבטאוויה שבהולנד.
עם זאת, מחלת המלריה פורצת בספינה ובעקבות כך כמה מאנשי הצוות, כולל הרופא של הספינה, חולים במלריה ומתים מהמחלה.
למרות כל הקשיים, קוק מצליח להגיע לאנגליה בבטחה באמצעות האנדוור.
לאחר שהוא שב לאנגליה מוטלת עליו המשימה להוביל משלחת חדשה לאוקיינוס השקט.
לצורך כך הפעם הן הספינה רזולושן והן הספינה אנדוור נמצאות תחת פיקודו.
במהלך המסע יש לקוק מחלת קיבה ובעקבות כך חייו תלויים על הכף.
לאחר עצירת ביניים קצרה בטהיטי, קוק יוצא לחקור את אזור הקוטב הדרומי.
לקראת הסוף של החלק השלישי הוא חוזר לאנגליה ושם מוטלת עליו המשימה להוביל משלחת נוספת שתחקור את המעבר הצפון-מערבי המחבר בין האוקיינוס האטלנטי לאוקיינוס השקט.
הצוות של קוק מפליג לאורך חופי אלסקה בתקווה למצוא סוף סוף את המעבר הצפון-מערבי.
בשל תנאי החורף שמקשים במיוחד על העבודה קוק מחליט לחפש מקלט בהוואי.
עקב הסכסוכים הגוברים בין אנשי הצוות לאוכלוסייה הילידה הוא נאלץ לעזוב את האי מוקדם מהמתוכנן.
אף על פי כן, לאחר שנגרם נזק רב לספינה במהלך סערה, הוא מחליט לחזור להוואי במטרה לבצע תיקוני חירום בספינה.
בהוואי האוכלוסייה הילידה תוקפת את הצוות ודוקרת למוות את קפטן קוק.
"קפטן ג'ק" הוא שיר מאת אמיר ברונשטיין שהולחן והושר על ידי גרי אקשטיין.
השיר הוקלט לראשונה לאלבומו הראשון של גרי אקשטיין, "מחזור א' תשל"ז" שיצא בשנת 1977. בשנת 1975 הקליט אקשטיין עם להקתו קליידוסקופ באולפני טריטון כמה פזמונים.
הלהקה הקליטה שני פזמונים, "היה לי טוב" ו-"יש לנו זמן", תחת שמו של אקשטיין בלבד.
שני השירים לא זכו להצלחה רבה, אך פרסמו את אקשטיין כיוצר וכזמר.
לאחר שהלהקה התפרקה החל אקשטיין לעבוד על אלבום הבכורה שלו, והוציא את "קפטן ג'ק" כסינגל ראשון, שיר ההומוריסטי המספר את סיפורו של קפטן ג'ק המפליג למרחק.
השיר זכה להשמעות רבות ונכנס למצעד העברי השבועי של רשת ג', שם שהה במשך 17 שבועות.
השיר הגיע גם למקום ה-26 במצעד העברי השנתי לשנת 1977. השיר זכה בתואר "שיר השנה" בגלי צה"ל.
בשנת 2011 ביצעו את השיר אסף שלם, נדב הופמן ותמר יהלומי בעונה התשיעית של תוכנית המציאות "כוכב נולד".
קפיבארה מצויה (שם מדעי: Hydrochoerus hydrochaeris) הוא מין המכרסם הגדול ביותר מבין המכרסמים המודרניים.
בעבר היו מכרסמים גדולים יותר, כגון הג'וספורטיגסי (Josephoartigasia), שמשקלו היה גדול יותר מזה של פרה.
הקפיבארה נמצא בטבע באמריקה הדרומית בלבד.
אורך גוף ממוצע של פרט בוגר: 1 מטר, הנקבה ארוכה מעט יותר מהזכר
משקל ממוצע 50 קילוגרם, הנקבה כבדה מעט יותר מהזכר, אך נמצאו פרטים במשקל 90 קילוגרם.
פרווה סמיכה וצפופה, שיער ארוך ועבה
צבע הפרווה נע בין אפור לחום(לרוב תהיה חומה)
גפיים קצרות בעלות קרומי שחייה
מזון: צמחי מים ועשבי יבשה
בית גידול: צמחייה סבוכה שליד גדות נחלים ונהרות, ביצות ושלוליות המוקפות יערות
אויבים טבעיים: האדם, היגואר והאנקונדה
הקפיבארה מגיע לבגרות מינית בגיל 22 חודשים.
משך ההיריון כ-4 חודשים, ובסופו נולדים 2 עד 6 גורים.
רבייה מתבצעת כל השנה, אולם עיקרה בתחילת העונה הגשומה, כאשר מתחדשת הצמחייה המהווה את מזונו של הקפיבארה.
נקבת הקפיבארה אינה בונה לעצמה מקום המלטה (מחילה או קן), אלא ממליטה על פני הקרקע במקום מסתור.
הגורים נולדים במשקל 1 עד 2 קילוגרם עם פרווה ומערכת שיניים, והם ניידים תוך דקות מרגע היוולדם.
איכרים מוונצואלה, שבעבר התייחסו לקפיבארה כאל מזיק, מגדילים כיום את הכנסתם על ידי מכירת בשר קפיבארה (כ-400 טון לשנה).
האיכרים צדים את המכרסמים בפברואר על מנת שיוכלו לשחוט את המכרסם ולמכור את בשרו ממש לפני שמתחיל צום התענית, כשבשרה הוא מצרך מבוקש.
המנהג העממי מתבסס על טענה כי הכנסייה הקתולית אישרה לאכול מבשר הקפיבארה בתקופת התענית.
אגדה מקובלת בוונצואלה מספרת שכשהמיסיונרים האירופאים פגשו לראשונה בקפיבארה באמריקה הדרומית במהלך המאה ה-16, הם כתבו לרומא בקשה להנחיה, באומרם: "יש חיה כאן שיש לה קשקשים וגם שיער, והמבלה את רוב זמנה במים, אבל לעיתים עולה על היבשה, האם נוכל לסווגה כדג?".
לשאלה הייתה משמעות, כיוון שהדת הקתולית אוסרת על אכילת בשר (למעט בשר דג) במהלך 40 הימים שלפני חג הפסחא (התענית).
מכיוון שתיאור החיה הגיע אליהם מיד שנייה, ומכיוון שלא רצו שהפונים אליהם יסטו מהדרך הקתולית הנכונה, החליטו אבות הכנסייה לפסוק לקולא והכריזו שהקפיבארה היא סוג של דג.
ייתכן שמסיבה זו נחוג יום הקפיבארה ב-5 באפריל, זכר לאותה הודעה משמחת עבור הקתולים השרויים בתענית.
קפטן פלאנט היא סדרת טלוויזיה מונפשת, אשר נוצרה כדי לקדם את נושאי איכות הסביבה.
הסדרה בת 113 הפרקים הופקה לטלוויזיה בשנים 1990–1993 על ידי TBS Productions ו־DiC, ובשנים 1993–1996 על ידי האנה-ברברה.
בישראל שודרה הסדרה לראשונה בערוץ הראשון בשנות התשעים.
הסדרה עוסקת גם בנושאים פחות פופולריים בתוכניות ילדים, כגון איידס וגזענות.
גאיה, אלת האדמה, מתעוררת מתרדמת ארוכה כתוצאה מהפעילות האנושית ההורסת את כוכב הלכת.
מתוך ההבנה שהנזק כבר נרחב, יוצרת גאיה חמש טבעות קסם, לכל אחת מהן הכוח לשלוט ביסוד מסוים של הטבע.
גאיה שולחת את הטבעות לחמישה בני נוער מרחבי כדור הארץ: קוואמי (מיבשת אפריקה) עם כוח האדמה, ווילר (מאמריקה הצפונית) עם כוח האש, לינקה (מאירופה) עם כוח הרוח, גי (מאסיה) עם כוח המים ומאטי (דרום אמריקה) עם כוח הלב.
חמשת בני הנוער הללו מכונים "הפלאנטירס" והם קיבלו על עצמם את המשימה להגן על כדור הארץ מאסונות אקולוגים.
בעזרת החזיונות של גאיה, החבורה מסוגלת לדעת היכן עומד להתרחש האסון האקולוגי הבא ולהגיע לשם בזמן על מנת למנוע זאת.
החמישה עובדים היטב כצוות, ולומדים להכיר אחד את עולמו של השני.
במצבים בהם הפלאנטירס לא יכולים לטפל בבעיה בעצם, הם מסוגלים בעזרת טבעות הקסם שלהם לזמן את קפטן פלאנט.
קפטן פלאנט הוא גיבור-על בעל עור כחול מוכסף ושיער בצבע ירוק.
הוא לובש כפפות אדומות, מגפיים אדומים, מכנסונים קצרים אדומים, וכתפייה אדומה, עם סמל של גלובוס בצבע צהוב על חזהו.
כמו גיבורי-על רבים, יש לו חוזק על-אנושי והוא מסוגל לעוף.
לאחר שהוא מציל את היום, קפטן פלאנט חוזר אל תוך חמש טבעות הקסם של הפלאנטירס, לא לפני שהוא מזכיר לצופים את המסר של הפרק ואת משפט המפתח שלו, "הכוח בידכם!"
מול החמישה וקפטן פלאנט עומדים אויבים שמזהמים את הסביבה, לא רק לשם רווח אלא גם מתוך רצון לעשות מעשים רעים.
לאחר שמובסים על ידי הילדים הם מנסים לחבל בהם על ידי תחבולות שונות.
ולאחר שהם מובסים פעם אחר פעם על ידי קפטן פלאנט חמשת האויבים המובילים של החבורה יוצרים "נבל על" משלהם- קפטן זיהום להילחם בקפטן פלאנט.
למרות האויבים החזקים שלהם הילדים וקפטן פלאנט מצליחים להביס את אויבם ולהציל את העולם מזיהום.
גאיה (מדובבת על ידי וופי גולדברג בעונות 1–3, ועל ידי מרגו קידר בעונות 4–6) - אלת האדמה אשר שולחת חמש טבעות קסם לחמישה צעירים נבחרים מיבשות שונות ברחבי העולם.